
Područje Radoboja i Jesenja od davnina su bili 
povezani na različite načine. Ljudi su se družili, sura- 
đivali, međusobno se ženili i udavali, a i crkvena vlast 
nekada je to područje tretirala jedinstveno pa je po- 
dručje Jesenja dugo godina spadalo pod radobojsku 
župu. To tradicionalno prijateljstvo i suradnja stanov- 
ništva sa sunčane i sjeverne strane Strahinjčice po sve- 
mu sudeći nastavit će se na stranicama lokalnog lista 
kojeg je pokrenula općina Radoboj prije dvije godine. 
Predstavnici Općine Gornje Jesenje i Općine Radoboj 
dogovorili su se da će biti obostrano korisno ukoliko 
će se ubuduće u tom glasilu objavljivati informacije 
iz općine Radoboj i najznačajniji događaji iz Jese- 
nja. U ovom 22.broju Radobojskog lista najavljujemo 
takvu suradnju, koja će u punoj mjeri krenuti od slje- 
dećeg broja koji će iz tiska izaći prije Međunarodnog 
praznika rada 1.svibnja. Danas imamo kratku izjavu 
općinskog načelnika iz G. Jesenja Ivana Maligeca, 
nekoliko fotografija i vijest o jednoj hvale vrijednoj 
akciji tamošnje Općine. Stanovništvo općine Gornje 
Jesenje pozivamo na suradnju. Bilo bi nam korisno da 
nas izvještavaju o svemu što se zanimljivo događa na 
njihovom području, o ćemu bi htjeli čitati u zajednič- 
kom lokalnom listu i na koja pitanja bi željeli saznati 
odgovore. 

Dovoljno je da se obrate u općinu G. Jesenje ili 
izravno Uredništvu 

Radobojsko-Jesejanskog lista. Nadamo se da će 
informiranje stanovništa s područja Gornjeg Jesenja 
i Radoboja doprinijeti još uspješnijem razvoju tih sre- 
dina. Radujemo se budućoj suradnji. 

(Uredništvo) 


KNJIŽNICA POSTAJE OGRANAK 


U Radoboju će se u skladu s odlukom Općin- 
skog vijeća osnovati ogranak Gradske knjižnice Kra- 
pina. Općina će osigurati prostorne i tehničke uvjete 
kao i financijska sredstva za rad sukladno Elaboratu 
o opravdanosti osnivanja knjižničnih ogranaka oko 
Krapine. 

Ogranak će se osnovati u skladu sa Zakonom o 
knjižnicama. 


IMPRESSUM: 

STANOVNIŠTVO TREBA BITI INFORMIRANO 


Povodom uspostavljanja suradnje između općina 
Radoboj i Gornje Jesenje, načelnik općine G_Jesenje, 
IVAN MALIGEC, izjavio je slijedeće: 

»»matramo da bi naši mještani trebali biti informi- 
rani o svim događanjima u našoj Općini na način kako je 
to bilo u vrijeme početka izlaženja Krapinskog vjesnika. 
No, kako je taj list u posljednje vrijeme komercijaliziran 
i stavljen u slobodnu prodaju čime je i koncepcija znatno 
promijenjena, za nas to nije prihvatljivo jer se ne pruža 
dovoljno prostora za sve naše aktivnosti pa smo se odlu- 
čili za suradnju s Radobojskim listom. Naši bi mještani 
trebali biti informirani o svim aktualnim događajima i 
aktivnostima na području Općine, dok informacije o 
zbivanjima na širem području mogu potražiti u brojnim 
drugim pisanim i elektroničkim medijima. Mišljenja smo 
da sva, možda za širu razinu i nebitna pitanja s kojima se 
svakodnevno susrećemo trebaju naći svoje mjesto u lokal- 
nom medijskom prostoru. Kod toga mislim na politička, 
društvena, vjerska, sportska, kulturna i ostala zbivanja, ne 
zabilazeći ni osnovnu školu i brojne udruge građana koje 
djeluju u našoj sredini. 

Kako ovaj broj lista izlazi pred Uskrs zahvaljujem 
na mogućnosti da se tim povodom obratim svojim mje- 
štanima. Uskrs je simbol svjetlosti i nade, stoga želim da 
blagdan Uskrsa mojim mještanima donese upravo vjeru 
i nadu kako će nam svima zajedno nadolazeći dani biti 
uistinu bolji, veseliji i ugodniji za Život. Potrudit ćemo se 
koliko je u našoj moći ostvariti sve zadane ciljeve i pro- 
jekte za dobrobit svih mještana naše Općine. Koristim 


ovu priliku da svima zaželim SRETAN USKRS.“ 


: 
—. 
—_ 
= 


Ivan Maligec, načelnik općine Gornje Jesenje, uz najbolje želje za Uskrs 
nada se i uspješnom informiranju svojih mještana o svakodnevnim zbi- 
vanjima. 

MIJENJA SE PROSTORNI PLAN OPĆINE RADOBOJ 


Općina Radoboj prije nekoliko godina dobila je Prostorni 
plan na temelju kojeg je određeno gdje se što može graditi, gdje 
su zaštićena područja, gdje su poljoprivredna zemljišta, koje i 
kakve prometnice se nalaze ili će se nalaziti na području Općine 
i tako dalje. 

Kako su iskazane potrebe za donošenjem izmjena i dopuna 
Prostornog plana, Općina pokreće radnje koje će do toga dovesti. 
Prva od njih je da se prikupe prijedlozi od stanovnika Općine 
koji sa sadašnjim rješenjima nisu zadovoljni. Zbog toga slijedi 
preporuka za sve zainteresirane. Pogledajte sadašnja rješenja (što 
je na primjer predviđeno na vašem zemljištu) i ukoliko mislite 
da bi nešto trebalo promijeniti podnesite prijedlog do 15.travnja 
2010.godine u Upravni odjel Općine kako bi vaš prijedlog mogao 
biti predmet eventualne izmjene Prostornog plana. 

Poznato je da mnogi vlasnici zemljišta nisu upoznati s 
detaljima Prostornog plana Općine pa se tako može dogoditi da 
određenom zemljištu nije predviđena bilo kakva gradnja, da se 
kroz ili uz poljoprivredno zemljište planira gradnja prometnica 
ili da je određeno područje predviđeno kao zaštićena zelena 
površina. Eto, sada je prilika da svi zainteresirani još jednom 
provjere što se Prostornim planom planira s njihovim zemljištem 
i da daju svoje prijedloge kako bi se mogli eventualno ugraditi 
u predstojeće izmjene. Zakonom su predviđene radnje za 
donošenje prostornih planova i njihovih izmjena. Prvi korak je 
donošenje odluke Općinskog vijeća o pokretanju postupka, a 
sljedeći je prikupljanje prijedloga od strane zainteresiranih. Kako 
je odluka o izradi izmjena i dopuna Prostornog plana uređenja 
općine Radoboj na dnevnom redu Općinskog vijeća 26.ožujka 
2010., požurite sa dostavljanjem svojih prijedloga jer je rok za taj 
dio posla 15 dana od donošenja Odluke. (vir) 


URBANISTIČKI PLAN GOSPODARSKE ZONE 


Općinsko vijeće Radoboj donosi Odluku o urbani- 
stičkom planu uređenja gospodarske zone proizvodno- 
poslovne namjene ,Brod“. Kao što je poznato Općina 
Radoboj uatrag nekoliko godina ulaže napore da se uredi 
prostor na kojem bi se mogle odvijati razne djelatnosti. 
Uređuje se zemljiše, odvodnja voda, prometnice i dru- 
ga infrastruktura, a da bi sve to moglo imati i valjanu 
pravnu podlogu potrebno je donijeti Urbanistički plan 
uređenja. Uz zakonom propisane uvjete u tom se doku- 
mentu određuju i djelatnosti koje će se tu moći obavljati 
pa se tako navodi da je u Zoni dozvoljena gradnja: indu- 
strijskih, proizvodnih i zanatskih pogona, građevina za 
proizvodnju piljene građe i ploča te finalnih proizvoda 
od drva, pogona za preradu poljoprivrednih proizvoda, 
za proizvodnju prehrambenih proizvoda, za proizvodnju 
stočne hrane te građevinskih materijala. U Zoni će se 
moći odvijati i djelatnost metaloprerađivačke djelatno- 
sti, skladištenja robe, sakupljanje i skladištenja određenog 
otpada, parkiranja te ostalih djelatnosti malog i srednjeg 
poduzetništva. Određuje se i to da se na tom prostoru 
neće moći graditi prostor za isključivo trgovačke sadr- 
žaje. Uvjeti gradnje, veličina objekta te svi ostali uvjeti 
poslovanja također se određuju Odlukom, koja će stupiti 
na snagu nakon donošenja od strane Općinskog vijeća i 
objave u Službenom glasniku Krapinsko-zagorske župa- 
nije. (vir) 


UREĐUJU SE CRKVENI OBJEKTI 


Dolazak proljeća omogućio je nastavak radova na 
sanaciji i uređenju Župne crkve Svetog Trojstva u Ra- 
doboju. Trenutno se obavljaju zidarski radovi i uređuje 
Sakristija, a predstoje soboslikarski radovi za što će biti 
potrebno oko 250.000 kuna. Prema riječima radobojskog 
župnika, vlč. Ivice Bračuna, priprema se nastavak radova 
na sanaciji crkve 

Sv. Jakova, a u tijeku je uređenje dvorišta oko Žu- 
pnog ureda. Planom su predviđeni i radovi u Lepajcima. 

Za vjernike će korisna informacija biti i najava odr- 
žavanja svečanosti Križnog puta u petak 2. travnja. Vjer- 
nici će se okupiti kod Sv. Jakova u 15 sati i 30 minuta i 
krenuti rimskom cestom prema Župnoj crkvi. (vir) 

SDP-OVKE RADOBOJA O POLOŽAJU ŽENA U KRAPINSKO ZAGORSKOJ ŽUPANIJI 


DAN ŽENA RADNO | SVEČANO 


Socijaldemokratski forum žena Radoboj održao je 
6.ožujka u radobojskom Vatrogasnom domu Izvještajno- 
tematsku konferenciju. Tema skupa održanog i povodom 
Dana žena bila je ,Položaj žena u Krapinsko-zagorskoj 
županiji“. Govoreći na početku skupa, predsjednica 
Socijaldemokratskog foruma žena Radoboj DUNJA 
ŠPOLJAR ukazala je na činjenicu da je položaj žena još 
uvijek inferioran kroz više vidova, od kojih su najvažniji: 
manja plaća, veća nezaposlenost, manja obrazovanost 
i nedovoljna uključenost u politiku. Nakon uvodnog 
izlaganja u raspravi je sudjelovala Sonja Borovčak, 
dožupanica i predsjednica SDP-a KZŽ, zatim Siniša 
Hajdaš Dončić, župan Krapinsko-zagorski i budući 
predsjednik Županijskog SDP-a, Anđelko  Ferek- 
Jambrek, dožupan te članice  Socijaldemokratskog 
foruma žena i Općinske organizacije SDP-a Radoboj. 
Nakon rasprava prihvaćeni su tematski zaključci: navodi 
se da žene u Krapinsko-zagorskoj županiji moraju 
kontinuirano raditi na osobnoj afirmaciji kroz sve 
segmente društva, zahtijevajući pri tom: 

a) jednakost na radnom mjestu kroz 

1. izjednačavanje plaća 

2. jednake kriterije napredovanja 

3. jednakost pri zapošljavanju 

4. veću participaciju žena u radu sindikata 
5. smanjenje nezaposlenosti žena 


ŽENE I MLADI ZA SDP 


OPĆINSKA ORGANIZCIJA SDP-a RADOBOJ ODRŽALA 
IZBORNU SKUPŠTINU 


Na prvim neposrednim stranačkim izborima (što je za 
sada jedinstveni primjer demokracije u političkim strankama 
Hrvatske) koji su održani 28.veljače 2010.godine svi članovi 
na tajnim su izborima birali predsjednike županijskih, gradskih 
i općinskih organizacija. U Općinskoj organizaciji SDP-a 
Radoboj premoćno je kao kandidat za predsjednika pobijedio 
Alojz Sajko koji je dobio 76,20% glasova članstva. Većina članova 
SDP-a u općini Radoboj istog je dana glasala i za predsjednika 
Županijske organizacije. Najveći broj glasova dobio je Siniša 
Hajdaš Dončić, aktualni župan Krapinsko-zagorske županije. 

Izborna sjednica Općinske organizacije SDP-a Radoboj 
održana je 6.ožujka 2010. na kojoj su izabrani i ostali članovi 
rukovodstva, kao i delegati za Županijsku konvenciju SDP-a. 
Općinska organizacija SDP-a Radoboj može se pohvaliti da u 
svojem članstvu ima veliki broj žena i mladih, što je i rezultiralo 
njihovim izborom u rukovodstvo Općinske organizacije i u 
više organe stranke. Tako su za potpredsjednike Općinske 
organizacije SDP-a Radoboj izabrani Dunja Spoljari Dragutin 
Kiseljak- Čmrgač, za tajnika je izabran Dragutin Gerić, a 
članovi Općinskog odbora pored njih su još: Ivan Biškup, 
Davorka Cerovec, Nada Gerić, Maja Horvat, Goran Kiseljak, 
Stjepan Košutić, Josip Topolovec, Mateja Topolovec, Mario 
Tušek, Marko Tušek i Andrija Valjavec. U Nadzorni odbor 


Zupan je uručivanjem cvijeća radobojskim ženama čestitao međunarodni 


Dan žena. 


b) usklađivanje obveza rada i obiteljskog života 
1. povećanje smještajnih mjesta u vrtićima 
2. sigurnost radnog mjesta za trudnice i rodilje 
3. medicinska i financijska pomoć za majke 
4. pravo na dojenje 

c) veću participaciju žena u političkom životu i to u 
odnosu ne manjem od 40%. 

Nakon završetka radnog dijela skupa muški 
članovi Općinske organizacije SDP-a Radoboj te župan 
KZŽ Siniša Hajdaš Dončić darivali su žene cvijećem 
povodom Dana žena, a druženje je zaključeno prigodnim 
domjenkom. 


izabrani su: Krunoslav Gerić, Dražena Kiseljak i Zlatko 
Tušek. 

Kako je sjednica Općinske organizacije SDP-a Radoboj 
održana uoči Dana žena, skup je iskorišten i za upućivanje 
čestitaka članicama uz uručivanje prigodnih poklona. Tako su 
župan KZŽ Siniša Hajdaš Dončić i predsjednik OO SDP-a 
Radoboj Alojz Sajko članice obradovali darivanjem karanfila, a 
čestitkama se pridužio i Forum mladih Općinske organizacije 
SDP-a Radoboj. 

Po svemu sudeći Općinska organizacija SDP-a Radoboj 
uživa sve veće povjerenje mještana jer se u toj organizaciji 
okuplja sve više mladih i obrazovnih ljudi koji u mnogome mogu 
doprinijeti razvoju naše sredine i unapređenju demokratskih 


odnosa. (D. Gerić) 


Alojz Sajko i nadalje uživa veliko povjerenje među članstvom SDP-a 
Općine Radoboj 

NA PODRUČJU OPĆINE GORNJE JESENJE ŽIVI ŠESTERO MJEŠTANA STARIJIH OD 90 GODINA. 


DEVEDESET NAM JE GODINA TEK! 


G. JESENJE: Na blagdan sv. Josipa načelnik op- 
ćine Gornje Jesenje IVAN MALIGEC sa suradnici- 
ma Anom Kučko i Ivanom Habijanecom posjetili su 
u njihovim domovima šestero mještana koji imaju više 
od 90.godina. Tradicionalan je to običaj da predstavnici 
Općine posjećuju svoje najstarije mještane i da im tom 
prilikom predaju prigodne poklone. Ovaj su put to bile 
košare pune darova i voća. 

Najstarija mještanka, JOSIPA MALIGEC, ima na- 
vršene 94 godine i kaže da većih problema sa zdravljem, 
hvala Bogu nema, ali da je noge slabo služe. Nije ni čudno 
s obzirom da je cijeli svoj radni vijek pješačila u Žutnicu 
gdje je u KTI-u zarađivala za život. Vrijeme danas krati 
gledanjem TV-a, ali kako kaže, sve što u zadnje vrijeme 
gleda sve joj se manje sviđa, odnosno ,nič ne dopada“. 

Baki LJUBICI KATALENIĆ su 93 godine. Živi sa 
sinom Vilčekom i snahom Katicom. S osmjehom je pri- 
mila košaru te poželjela doživjeti stotku jer joj je, kako 
kaže, sad najljepše u životu. 

Na susjednom brijegu živi JANA PEK koja ima 92 
godine. 5 tugom se prisjeća mladosti kad je postala udo- 
vica nakon samo 6 godina braka. Unatoč tome uspjela je 
podići četvero djece. Danas su joj utjeha unučad i pra- 
unučad koji rado posjećuju baku. MARA CVRTILA 
je također udovica. Nekad glavna krojačica u selu znala 
je svoju ,Singericu“ sama popraviti. Vrijedna kakva je 
uvijek bila, i danas bi rado na njivu, ali zdravlje joj ne 
dopušta. 

Nasuprot njoj KLARA ARTIĆ, koja se ove godine 
pridružila klubu 90+ je vrlo aktivna. ,Hvala Bogu, došlo 
je lijepo vrijeme pa sad mogu pocijepati kuruznicu na 
njivi, koja mi je ostala od prošle jeseni“, kaže vitalna baka 
Klara. 


Jedini muškarac u tom ekskluzivnom društvu je 
MATO KOVAČEC koji ima 93. godine. On je bećar 
i veseljak kojeg svi znaju, ističe njegov sin Štef. Kad je 
ostao udovac, nastojao je naći družicu kako bi imao kome 
ostaviti mirovinu, ali u tome nije uspio. 

Gesta predstavnika Općine duboko se dojmila vese- 
lih devedesetgodišnjaka sa jesejanskih prostora. Osjetili 
su, kako kažu, bar na trenutak da nisu zaboravljeni. Je- 
dinstveno su izrazili optimizam i nestrpljenje iščekujući 
novi susret dogodine. Poželimo im da se to i ostvari i da 
još dugo požive u ugodnim trenucima uz svoje najdraže. 


(Danijela Draganić) 


Najstarija stanovnica u općini G. Jesenje, Josipa Maligec, prima dar 


općinskog načelnika Ivana Maligeca. 


DRUŠTVENI DOM U OREHOVCU RADOBOJSKOM PRIMJER ZAJEDNIŠTVA I OPRAVDANOSTI PROJEKTA 


OPRAVDANOST GRADNJE 


O izgradnji Društvenog doma u Orehovcu Rado- 
bojskom pisali smo u nekoliko navrata. Sada kad je taj 
projekt pred konačnim završetkom, možemo konstati- 
rati da je to bila vrlo dobra i korisna ideja koja je ini- 
cijatorima za njezinu realizaciju dala dužno priznanje. 

Tako je samo tijekom protekle zime u njemu 
održano niz aktivnosti, od provođenja izbora, broj- 
nih sastanaka do svečanih susreta i druženja. Svojim 
izgledom, funkcionalnošću i uređenjem prostor je za- 
dovoljio brojne posjetitelje i opravdao potrebu njegove 
izgradnje. Trud mještana Orehovca Radobojskog sto- 
ga može biti primjer za ostale sredine jer se voljom i 
zalaganjem samih mještana može riješiti mnogo toga 
što donosi poboljšanje uvjeta života u pojedinim sre- 
dinama. 


Iako Dom još uvijek nije u potpunosti dovršen, 
svojim unutarnjim uređenjem pruža velike mogućnosti 
održavanja različitih sadržaja i aktivnosti mnogih za- 
interesiranih. (D. Gerić) 

UKOLIKO U OKVIRU KLIJETI POSTOJI UREĐEN PROSTOR ZA BORAVAK ILI ODMOR, NA 


NJEGA TREBA PLATITI OPĆINSKI POREZ 


KUĆE ZA ODMOR SU! KLIJETI 


Upravni odjel općine Radoboj u mjesecu rujnu 
2009.obavljao je izmjeru i popisivanje svih stambenih i 
poslovnih objekata na području Općine radi utvrđivanja 
osnovice za naplatu komunalne naknade. 

Tom su prilikom popisivane i kuće za odmor radi 
naplate posebnog općinskog poreza. No, rješenja o tome 
izazvala su burnu reakciju pojedinih vlasnika kuća za 
odmori klijeti, ali i drugih objekata. Dolazili su u Općinu, 
bacali uplatnice po stolovima djelatnika tvrdeći da oni 
nemaju kuću za odmor, nego klijet kod koje moraju 
raditi, a ne se odmarati. 

Zakon o financiranju jedinica lokalne i područne 
samouprave propisao je da one stječu prihode od 
raznovrsnih poreza. Na temelju zakonskih odredbi 
Općinsko vijeće Radoboj donijelo je 28.prosinca 2005. 
godine odluku o općinskim porezima kojom je propisano 
da porez na kuće za odmor plaćaju sve pravne i fizičke 
osobe koje su njihovi vlasnici. Isto tako, ovom se odlukom 
propisuje da se kućom za odmor smatra svaka zgrada ili 
dio zgrade, odnosno stana koji se koristi povremeno ili 
sezonski. 

Kućom za odmor ne smatraju se gospodarske zgrade 
koje služe za smještaj poljoprivrednih strojeva, oruđa i 


drugog pribora. Porez na kuće za odmor plaća se u iznosu 
od 10,00 kuna po četvornom metru korisne površine. 
Pod korisnom površinom ne smatra se podrumski dio i 
prostorije za smještaj poljoprivrednih strojeva. 

Prilikom izmjere vodilo se računa da se u korisnu 
površinu uključi samo onaj dio kuće za odmor koji se kao 
takav i koristi. Mnogi vlasnici poštedjeli bi neugodnosti i 
sebe, ali i djelatnike Upravnog odjela da su ispunili svoju 
zakonsku obvezu, odnosno da su do 

31.ožujka svake godine dostavili podatke o korisnoj 
površini kuće za odmor, kao i ostale potrebne podatke. 
S obzirom da je tu obavezu odradio mali broj vlasnika, 
Upravni odjel je krenuo u evidentiranje jer je dovoljno 
baciti pogled na naše bregovite predjele kako bi se 
došlo do zaključka kako takvih objekata ima velik broj. 
Zakonodavac je predvidio i dosta visoke kazne za one 
koji ne prijave svoje objekte. Većini smeta naziv iz zakona, 
kuća za odmor, ali u tu kategoriju spadaju i klijeti bez 
obzira što se kod njih puno više radi nego odmara. 

Pozivaju se stoga vlasnici kuća za odmor ili klijeti 
da iste prijave i tako ispune svoju zakonsku obavezu koja 
traje svake godine do 31.ožujka. 

Svi objekti koji neće biti prijavljeni od strane vlasnika 
bit će evidentirani i izmjereni od strane Upravnog odjela 
Općine Radoboj. 

(B.Oslić) 


NE POSTOJE SAMO DIVLJA ODLAGALIŠTA, NEGO I ODLAGANJE SMEĆA , OTPADA, NA DIVLJE 


ODLAGANJE SMEĆA NA DIVLJE 


Kontrolom odlaganja smeća (otpada) u kon- 
tejnere koji se nalaze uz groblje ustanovljeno je 
da tu smeće i drugi razni otpad odlažu stanovnici 
općine Radoboj koji na to nemaju pravo pa to ne 
bi smjeli raditi. 

Kontejneri na groblju služe isključivo za od- 
laganje smeća koje se odnosi na samo groblje i 
nisu namijenjeni odlaganju kućnog smeća, a po- 
sebno ne za odlaganje otpada koji stvaraju poje- 
dini poduzetnici u sklopu svojih djelatnosti. 

Na cijelom području općine Radoboj orga- 
nizirano je skupljanje komunalnog otpada pu- 
tem ovlaštenog poduzeća, konkretno ,Krakoma“ 
d.o.0., a dva puta godišnje obavlja se odvoz glo- 
maznog otpada iz svih naselja naše Općine. Za 
zbrinjavanje ostalih, većih količina otpada vla- 
snici su dužni naručiti kontejner od ,Krakoma“ i 
na taj način riješiti problem. 

Za odvoz smeća koje nastaje obavljanjem 
određene djelatnosti sklapaju se posebni ugovori 
s ovlaštenim poduzećem. 


No, kako je najjednostavnije smeće i otpad 
odvesti do kontejnera, koji je namjenjen za dru- 
gu svrhu i tako riješiti svoj problem, ubuduće bi 
im se moglo dogoditi da, odlažući otpad na ne- 
dozvoljen način plate veći iznos nego što bi to 
trebali kada bi se smeća rješavali kako to propisi 
predviđaju. Dakle, kada idući put namjeravate 
smeće odložiti u kontejnere kod groblja, nemojte 
se iznenaditi ukoliko ćete za to trebati platiti ka- 


znu. (B. Oslić) 

USPJEŠNA GODINA 

Radno predsjedništvo Skupštine radobojskog DVD-a 


U Radoboju je održana 92. godišnja skupština Dobro- 
voljnog vatrogasnog društva. Protekla godina je DVD-u Ra- 
doboj bila jedna od najuspješnijih u njegovoj dugoj povijesti, 
naglasio je u uvodnom izlaganju predsjednik DVD-a Radoboj 
Anđelko Ferek-Jambrek. Ostvaren je, naime, opravdan više- 
godišnji san da DVD dobije moderno vatrogasno vozilo koje 
omogućuje gašenje svih požara i mnoge druge intervencije. 
Za nabavu jednog od najmodernijih vatrogasnih vozila bilo je 
potrebno nabaviti oko milijun kuna, što u ovoj situaciji baš i 
nije bilo jednostavno. Vozilo je mještanima pokazano u okviru 
velike vatrogasne vježbe održane krajem listopada 2009. go- 
dine u Radoboju. Inače, DVD Radoboj je danas ustrojeno u 
skladu sa zakonskim propisima: svi aktivni vatrogasci imaju 
položene odgovarajuće ispite i tako su spremni za eventualne 
intervencije. 


Ze 


Održavanje godišnjih skupština je i prilika za dodjelu 
priznanja višegodišnjim članovima, kao i svima onima koji 
svojim doprinosom unapređuju vatrogastvo. 

Tako su priznanje za 40 godina članstva dobili Miroslav 
i Rudolf Pospiš. Trideset godina u DVD-u Radoboj proveli 
su Mijo Potočki, Željko Mišak, Vinko Rihtar, Zlatko Tušek, 
Vlado Crnek i Vladimir Broz .Priznanja za 20. godišnjicu 
članstva u DVD-u Radoboj primili su: Stjepan Horvat, Janko 
Bistrović, Franjo Broz, Slavko Broz, Mario Rihtar, Alojz Šte- 
gnjedec i Marijan Mlišak. 

Kao znak za posebne uspjehe srebrne medalje dobili su: 
Miroslav Pospiš, Zlatko Tušek, Mijo Jurinjak, Stjepan Horvat, 
dok su brončano odličje primili: Branko Tušek, Dalibor Rih- 
tar, Mario Rihtar, Boris Mišak, Božidar Tušek, Janko Bistro- 
vić, Zoram Pospiš, Tihomir Mišak i Mladen Cerovec. 

Prizanja za posebni doprinos unapređenju vatrogastva i 
zaštite od požara primili su: Božidar Draganić, Dragutin Slu- 
kan, Stjepan Ferek-Florjan i Zlatko Pospiš. 

Godišnjem skupu radobojskih vatrogasaca bili su prisutni 
i brojni predstavnici ostalih DVD-a s područja Krapinsko-za- 
gorske županije. Svi su oni radobojskim vatrogascima čestitali 
na ostvarenim rezultatima i poželjeli što manje intervencija. 


Među članovima DVD-a Radoboj su i ovi mladi koji će nastaviti tradiciju. 


Članovi i gosti na godišnjoj Skupstini DVD-a Radoboj. 

PRIGODNOM SVEČANOŠĆU U RADOBOJU JE 
OBILJEŽEN ROĐENDAN KNJIŽEVNICE SIDE 
KOŠUTIĆ 


SIDI U ČAST 


U četvrtak 18.ožujka 2010.godine u prostorijama 
OŠ Side Košutić u Radoboju održana je svečanost po- 
vodom 108.godišnjice rođenja velike i nepravedno pre- 
šućivane književnice Side Košutić. Sida je rođena u Ra- 
doboju 20.ožujka 1902.godine, a od 1997.godine rado- 
bojska osnovna škola nosi njezino ime. U obilježavanju 
je značajan doprinos dalo Kulturno obrazovno društvo 
Side Košutić, koje je tom prigodom školi poklonilo pet 
»Vrijeska“, djela Side Košutić. Prostor za proslavu uredili 
su učenici sa svojim učiteljicama stvarajući likovna i lite- 
rarna djela inspirirana pjesmama, pričama i esejima Side 
Košutić. Uređen je i kutak s izložbom izdanih djela Side 
Košutić, a i školska je knjižnica obogaćena s nekoliko iz- 
danja naše književnice. 


Domaćin svečanosti bila je ravnateljica OŠ Side Ko- 
šutić Milena Veseljak koja je pozdravila prisutne: knji- 
ževnika Stjepana Licea, Biserku Šimunić, predsjednicu 
KOD-a Side Košutić, profesoricu Ivanku Brađašević, 
dr.inž.Miroslava Harapina te ostale nazočne, zahvalju- 
jući im na doprinosu obilježavanja Sidinog rođendana. 

Nakon što se pozdravima priključila i predsjedni- 
ca KOD-a Biserka Šimunić i nakon što je dječji zbor 
»Vrijeskice“ pod vodstvom prof. Dubravke Habjanec 
izveo nekoliko pjesama na stihove Side Košutić i glaz- 
bu D.Habjanec, o stvaralaštvu Side Košutić govorio je 
književnik Stjepan Lice s posebnim osvrtom na poemu 
zavičaju ,Jeka sve tiša“, čije je stihove krasnoslovila prof. 
Ivanka Brađašević. 

Svoj doprinos svečanosti dali su i Denis Cerovečki, 
učenik 8.razreda govoreći pjesmu Side Košutić ,Osmi- 
jeh“ te učenice 5.razreda Valentina Tkalčević i Lucija 
Kunštek, koje su ispričale priču Stjepana Licea ,U baki- 
nom zagrljaju“. 

Uz Svjetski dan šuma, koji je obilježen 21. ožujka, 
dr.sc. i dipling.šumarstva Miroslav Harapin svojim je 
izlaganjem i prikazivanjem snimaka šuma, drveća i dru- 

gih ljepota prirode oduševio prisutne. 

Cilj svečanosti bio je prikazati Sidu Košutić kao 
književnicu koja ne može biti zaboravljena, koju valja i 
vrijedi čitati jer pored njezinih stranica koje odišu pati- 
nom preživjelog i zaboravljenog, a u njezinom su knji- 
ževnom opusu i djela koja rezoniraju s našim vremenom. 

Na kraju ovog izvješća poklanjamo Vam pjesmu 
Side Košutić kojom je i završio vrlo uspješan program. 


Život nam se odvija kao vrpca sa 

zagonetnim slovima: 

što se dalje odvija, to više zaboravljamo 

što je pisalo prije. 

A jednoga dana kad se najmanje nadamo, 
vrpci je kraj. 

Bože, daj nam snage da ispunimo svoje vrijeme. 
Što će nam mudrost da odgonetnemo sve, 
kad mi nismo sposobni za to? Tajne su gradili 
vjekovi, a naše je vrijeme tek nekoliko godina. 
Uzalud nam trud da dopremo do zvjezda i 
zavirimo u svjetlost našeg sunca. Ali dalje 

nas od zvjezda i više od sunca podiže jedna 
ponizna misao Tebi. 

Uzalud nam trud da siđemo u zemlju,do 
nakraj njene dubine.Ali srcem sići u srce 
bljižnjega, dublje je, teže i sretnije. 

Stoga nam; Gospodine, samo srca daj 

j mi smo ispunili svoje vrijeme. 

USUSRET USKRSU 


? 


Dolazak proljeća i Uskrsa učenici OŠ Side Košutić 
Radoboj obilježili su nizom aktivnosti. Najzapaženija je 
izrada ukrasa u čemu su uz učenike sudjelovali učitelji i 
učiteljice te roditelji učenika prvog a razreda koji su _po- 
magali kod ukrašavanja staklenki i jaja. Ukrašavalo se ra- 
zličitim tehnika pa kreativni rezultati nisu izostali. 

Učenici razredne nastave iz područnih i matične 
škole također su bili aktivni kod izrađivanja uskrsnih 
ukrasa. Pojedini njihovi radovi izloženi su u Galeriji gra- 
da Krapine, neki krase atrij škole, a dio je namijenjen ak- 
ciji ,Prepoznaj sebe“ koju provodi Gradsko društvo Cr- 


venog križa Krapina. Radionicu ukrašavanja staklenki za 
spomenutu akciju vodila je pedagoginja Ivana Irtoman, 
a izrađeni predmeti prodavani su 25.ožujka na Irgu Lju- 
devita Gaja u Krapini. 

Atrij škole ukrašen je velikom pisanicom sa grbom 
Općine, cvijećem od krep papira, pisanicama, leptirićima, 
bubamarama, zečićima... 

Proljeće je, eto stiglo u našu školu! Poneseni ljepo- 
tom buđenja prirode, svojim radovima učenici su nasli- 
kali šarenu proljetnu sliku prenoseći tako uskrsnu poruku 
topline i ljubavi. 

(Ivanka Švaljek) 


RADOBOJSKI PJESNICI 
KAJ BI ŠTELI ZAGORCU 


Kaj bi šteli Zagorcu da znova on je kmet? 
Stega nebu nigdar nič tak duge nebu svet. 
Nigdar nigdo nebu več od zdaj pa do vazda 
Zagorca za slugu mel nit mu nebu gazda. 
Zmenile se pune tega sviest se je zbudila 
Pak zgubila se vremena kaj su negrad bila. 
Same zase on bu delal to vsak treba znati 
Koristi od svoje muke vre nikom neče dati. 


Kaj bi šteli Zagorcu da navek je bedak? 

To morate pozabioti več nigdar nebu tak. 
Svojim delom svoji žulji on je prešel sveta 
morti sakom nije za praf pa ga to i smeta. 
Prešli su ti cajti gda bil je same sluga 

gda bogec daljše nije videl od motike i pluga. 
Morale je sunce posvetiti i jenput njemu 

da zmogel on je snage odupreti se vsemu. 


D. Gerić 


10 
NASTAVA U ZAGREBAČKIM MUZEJIMA 

Učenici V.-VIII.razreda OŠ Side Košutić, Ra- 
doboj 19.ožujka 2010.godine imali su terensku na- 
stavu u zagrebačkim muzejima. 

Hrvatski školski muzej bio je prvi cilj učenika 
petog i šestog razreda. Tu su saznali kako se razvijalo 
školstvo u našim krajevima, kako su nekad izgledale 
učionice, koji su se predmeti učili i iz kakvih knjiga. 
Potom je uslijedio posjet Tehničkom muzeju gdje je 
posebni interes učenika pobudio prikaz rudnika i ru- 
darskih sprava, način proizvodnje i prijenosa energije 
te izložba starih automobila, motocikala, zrakoplova 


i drugih prometala. 

Učenici sedmih i osmih razreda krenuli su u 
Muzej grada Zagreba gdje su saznali mnogo o po- 
vijesti Grada, kao i o njegovoj sadašnjosti. Sljedeća 
etapa za sedmaše i osmaše bila je Hrvatski prirodo- 
slovni muzej. Mnogobrojna preparirana bića od ku- 
kaca do morskih stanovnika za naše su učenike bila 
interesantna saznanja. 

Boravak u Zagrebu završen je u Kaptol centru 
gdje je prikazivanje filma ,Avatar“ u 3D tehnici im- 
presionirao sve učenike. /voditeljica puta Magdalena 


Mišak/ 


Za uspomenu snimka ispred starog zrakoplova koji je svoje mjesto našao u Tehničkom muzeju. 

SIGURNOST DJECE NA INTERNETU 


Internet — veliki izazov gdje možemo pronaći mnoge odgovore vezane uz 
učenje, stjecanje novih znanja, spoznaja o sebi i svojem okruženju. Kao 
nepresušan izvor vijesti, aktualan je, brz, dostupan — on je naša svakodnevica. 
Pozornost treba skrenuti na izazove i opasnosti Interneta. 


Savjeti za roditelje: 

a) držite računalo u dnevnoj, a ne u dječjoj sobi kako bi imali puno bolju 
kontrolu nad aktivnostima svoga djeteta na računalu 

b) naučite dovoljno o računalima u cilju davanja savjeta djetetu i procjene 
onoga što djeca rade na računalu 

c) često zajedno posjećujte internetske stranice kako bi upoznali sklonosti 
i navike djeteta na Internetu i provjerili što zapravo vaše dijete radi 

d) potičite razgovore o sadržajima na Internetu i ohrabrujte ga da Vas pita 
o onome što ne zna 

e) bez nadzora roditelja mlađa djeca ne bi trebala posjećivati chat sobe, 
forume, Facebook i slična mjesta 

f) uspostavite pravila vezana za ponašanje na Internetu, zapišite ih i 
napravite dogovor sa svojim djetetom 

g) savjetujte dijete da se nikad i ni pod kojim uvjetima ne sastaje s osobama 
koje upozna putem Interneta, osim u vašem nadzoru 

h) saznajte lozinke korisničkih računa kojima se služi vaše dijete (e-mail, 
chat, blog, ...) 

i) savjetujte djecu da na Internetu ne smiju ostavljati osobne informacije 
poput adrese, broja mobitela, punog imena i prezimena te sličnih 
osobnih informacija 

j) povremeno utipkajte ime svoga djeteta u Google da vidite pojavljuje li 
se na kakvim stranicama 

k) upoznajte se s online prijateljima vašeg djeteta i pričajte s drugim 
roditeljima kako biste saznali koje stranice posjećuju njihova djeca 

Savjeti za djecu: 
a) ne ostavljaj svoje puno ime i prezime, adresu stanovanja, imena svojih 
roditelja, brojeve telefona ili mobitela nikome na Internetu 
b) mnogi ljudi ne moraju u stvarnosti biti onakvi kakvi se predstavljaju 
na Internetu (odrasli se mogu predstavljati da su djeca, muškarci da 
su žene i sl.) 
c) obavijesti roditelje o svim novim e-mail ili chat porukama koje mi 
stignu od nepoznatih ljudi 
d) nemoj naručivati niti kupovati bilo što putem Interneta bez 
prisutnosti i odobrenja roditelja 
e) ne popunjavaj online upitnike koji zahtijevaju ostavljanje osobnih 
podataka poput imena i prezimena 
f) ne sastaj se s osobama koje upoznaš putem Interneta bez da se 
prethodno nisi dogovorio s roditeljima 
) ne sudjeluj u tračanju, širenju glasina o drugim ljudima putem 
Interneta 
h) ne upuštaj se u prepirke i svađe na chatu, forumima ili putem e-maila 
i) u slučaju uznemiravanja, maltretiranja, suzdrži se od daljnje 
komunikacije i odmah obavijesti roditelje 
Korisno je imati popis sigurnih, ali zanimljivih stranica. To su u prvom 
redu tražilice, stranice s igrama i edukativnim sadržajima. Sadržaj svih 
stranica je provjeren, a linkovi s njih vode na tzv. Child friendly stranice čiji 
sadržaj je također namijenjen i prilagođen djeci. 


Tražilice: 

ASK JEEVES FOR KIDS — www.askkids.com 

DIB DAB DU — www.dibdabdu.com 

KIDSCLICK — www.kidslick.org 

YAHOO KIDS — www.kids.yahoo.com 

Igre: 

ORISINAL — www.ferryhalim.com/orisinal 

CLUB PENGUIN — www.clubpenguin.com 

LEGO — www.lego.com 

KERPOOF — www.kerpoof.com 

NET.HR/GAMEBOX - www.gamebox.net.hr/Console/kidsdefault.html 
Za one koji ne mogu bez Interneta tj. učenja pomoću Interneta, posjećujte 
slijedeće stranice: 

www.skole.hr/ucenici (portal za škole - učenici: zabava, igre, bojanke, ...) 
www.carnet.hr (hrvatska akademska i istraživačka mreža - edukacijski 
programi, edukacijski sadržaji i alati, ...) 

www.djumbox.com/ (DJUMBOX: kviz znanja i opće kulture) 
www.skolska.com.hr/hrv/ (kategorija časopisi — Smib, Modra lasta, ...) 


Ivanka Švaljek, učiteljica informatike 


NAŠI UČENICI NA ŽUPANIJSKOM NATJECANJU 


MIHAEL SJAJAN 

Učenik 5. razreda OŠ Side Košutić Radoboj, MI- 
HAEL GRMOVŠEK, sudjelovao je i ove godine na 
Županijskom natjecanju iz matematike. Natjecanje je 
održano u Kumrovcu, Mihael je postigao uspjeh jer je 
osvajanjem trećeg mjesta osigurao sudjelovanje na Regi- 
onalnom natjecanju, koje će se održati 21. svibnja u Pre- 
logu. 

Mihaelu želimo da ponovi lanjski uspjeh kada je 


osvojio 1. mjesto na istom natjecanju. 


SUZANA TREĆA, MATIJA PETI 

Učenica 6.a razreda SUZANA INKRET sudjelo- 
vala je na Županijskom natjecanju iz geografije u Belcu. 
Osvojila je treće mjesto, pa čestitamo njoj i njenoj men- 
torici Josipi Miljan. 

Natjecanje iz Njemačkog jezika održano je u Maču, 
a radobojsku je školu predstavljao učenik 8.a razreda 
MATIJA HERAK. U vrlo jakoj konkurecniji od 20 na- 
tjecatelja osvojio je 5. mjesto, a tek nekoliko bodova mu 
je nedostajalo da se plasira na državno natjecanje. Narav- 
no i njemu pripadaju iskrene čestitke. 


U susretu s ljepotom 


Susrećemo je svakodnevno. 
Sve oko nas je ljepota. 
Glazba, prijatelji, obitelj. 
Osmijeh, radost, ljubav. 
Jednostavna je. 
Pronalazimo je u različitim 
oblicima, zvukovima, veličinama. 
Sasvim lagani dodir dovoljan je 
za doživljaj ljepote. 


Andrijana Poljak 
7. razred 


Moja domovina 


Moja domovino, 
s tobom se ponosim. 
Hodajući zemljom 
u srcu te nosim. 
Mnogi su za tebe život dali 
i tvoje platno tkali. 
Plave su oči tvoje 
koje ti daje Jadransko more. 
Tek kad mi jednom 
duša krene u grob, 
čut će se: 
To je moja domovina!!! 


Karolina Svedružić, 8.a 

općinska organizacija 


Radoboj 


OPĆINSKA ORGANIZACIJA 
RADOBOJ 


Općinski odbor 
Hrvatske demokratske zajednice 
Općine Radoboj 


općinska organizacija 


Radoboj 

S=TOLAKILA 
A LPRI BRAVARIJA, TRGOVINA I USLUGE 


49232 Radoboj man DR VOM ON T 
j ax: : 


Radoboj 339 


: : = : . 49224 Lepajci, Bregi Radobojski 148 
e-mail: alprim-radobojQjinet.hr mob: 0911549-4001 Tel: 049/349-112, mob: 091/2532-012 


MEPRO d.o.o. 
Proizvodnja i montaža čeličnih konstrukcija 
i građevinske limarije PROIZVODNJA, TRGOVINA, o E 
49232 RADOBOJ, Jazvine 18 | USLUGE, UVOZ-IZVOZ d 


tel.: O49 349 oeo EMOS-PROMET d.o.o. K 
fax.: O49 300 698 HRVATSKA (CROATIA) Te el/fax:++385 (0)49 372 293 
E-mail.: hee E&kr.t-com.hr .emos.hr 


ARKA LA 
PROIZVODNJA, SERVIS 1 TRGOVINA 


ugostiteljska oprema u inoksu, rashladni pultovi, rashladne komore, rashladne vitrine 
49232 Radoboj, Jazvine 16, Tel: 049/349-061, Fax: 049/300-695, Mob: 091/349-010 


e-mail: vidovicQkr.htnet.hr 


TehnoELEKTRO 
ELEKTROINSTALACIJE 


Radoboj, G. Šemnica 191, telffax: 049/349-142 Mob: 098/378-178 


HRVOJ -PROMET trgovina 
VL. MIRJANA HRVOJ 


Radoboj 3566 i Radoboj 10 


POLJOPRIVREDNA ZADRUGA 
RADOBOJ 

STIGLO JE PROLJEĆE 


Po svemu sudeći, konačno je došao kraj dugoj i hladnoj zimi. Nije bilo lako. Vjerojatno se neće tako brzo ponoviti 
slučaj da sredinom ožujka padne na našem području najviše snijega u cijelom zimskom razdoblju. No, duži dani 

i sunce brzo su ga otopili. Dokaz toga su i sljedeće fotografije. Snježni pejsaži snimljeni su _13.ožujka, a proljetno 
cvijeće samo tri dana kasnije, 16.ožujka 2010.godine. 


neka bude nadahnuće za brigu F7) Alija VIZA dosljanolo, USKRS 
Neu ovaj VA ošitu zajeduihvo u oblefina STANOVNICIMA OPĆINE 
ibud ohrabrenje 21 dvo sto. nam savol dong. GORNJE JESENJE, KAO | SVIM 
POSLOVNIM PARTNERIMA ŽELE: 


dvoje osobno dne želin radostan i orelan Makao, rr ——3 


7 ieljidu gaprostai 77 svoje najindia 
7 veseju tujenu dobro koje nam donodi svaki nov dan : PREDSJEDNIK —- —$ VIJEĆA 


Vuknaelak IVAN 


ludilo Tale. | ČLANOVI OPĆINSKOG VIJEĆA 

OŽIVJELI ZAGORSKI NOGOMETNI TERENI 


I ove je godine proljetni dio natjecanja u okviru 
županijskih nogometnih liga krenuo krajem ožujka. 
Zbog lošeg vremena i nepripremljenih igrališta početak 
natjecanja juniora 

I.ŽNL je odgođen, dok su u seniorskoj kategoriji 
odigrana dva kola. Evo rasporeda natjecanja ekipa NK 
RADOBOJ u mjesecu travnju i početkom svibnja. 


PONEDJELJAK, 5. IV. u 16.00 sati OŠTRC - RADOBOJ 


NEDJELJA, 11. IV. u 16.30 sati RADOBOJ- OROSLAVJE 
NEDJELJA, 18. IV. u 16.30 sati M. GUBEC-RADOBOJ 
NEDJELJA ,25.IV. u 17.00 sati RADOBOJ-ZAGOREC (VT) 
NEDJELJA, 2. V. u 17.00 sati RUDAR (D)-RADOBOJ 
NEDJELJA, 9.V. u 17.00 sati RADOBOJ-GAJ 
NEDJELJA, 16. V. u 17.00 sati IVANČICA-RADOBOJ 


SUBOTA, 3. IV. u 16.00 sati RADOBOJ-RUDAR (M) 
SRIJEDA, 7.IV. u 16.30 sati PREGRADA -RADOBOJ 
SUBOTA, 10. IV. u 16.30 sati SCHIDEL-RADOBOJ 
SUBOTA, 17.IV. u 16.30 sati RADOBOJ-GAJ 
SUBOTA, 24. IV. u 17.00 sati IVANČICA-RADOBOJ 
SUBOTA, 1. V. u 17.00 sati RADOBOJ-OROSLAVJE 
SUBOTA, 8.V. u 17.00 sati JEDINSTVO-RADOBOJ 
SUBOTA, 15. V. u 17.00 sati RADOBOJ-STUBICA 


SUBOTA, 3. IV. u 13.00 sati MILENGRAD-RADOBOJ 
SUBOTA, 10. IV. u 14.30 sati RADOBOJ-MLADOST (MB) 
SUBOTA, 17. IV. u 14.30 sati PREGRADA-RADOBOJ 
SUBOTA, 24.IV. u 15.00 sati RADOBOJ-IVANČICA 
SUBOTA, 1.V. u 15.00 sati RADOBOJ-JEDINSTVO 
SUBOTA 8. V. u 15.00 sati OŠTRC-RADOBOJ 

SUBOTA, 15. V. u 15.00 sati RADOBOJ-STUBICA 


PONEDJELJAK, 5. IV. u 10.00 RADOBOJ-SCHIEDEL 
NEDJELJA, 11. IV. u 10.00 RADOBOJ-MLADOST 
NEDJELJA, 18. IV. u 10.00 OROSLAVJE-RADOBOJ 
NEDJELJA, 25. IV. u 10.00 RADOBOJ-KLANJEC 
NEDJELJA, 2. IV. u 10.00 RUDAR (M)-RADOBOJ 
NEDJELJA, 9. V. u 10.00 RADOBOJ-PREGRADA 
NEDJELJA, 16. V. u 9.30 MLADOST (MB)-RADOBOJ 


PONEDJELJAK, 6. TV. u 16.30 TONDACH-RADOBOJ 
PONEDJELJAK, 12. IV. u 17.00 RADOBOJ-JEDINSTVO 
PONEDJELJAK, 19. IV. u 17.00 VATROGASAC-RADOBOJ 
PONEDJELJAK, 26. IV. u 17.30 RADOBOJ- H. ZAGORJE 
PONEDJELJAK 3. V. u 17.30 STRAŽA-RADOBOJ 
PONEDJELJAK, 17. V.u 17.30 KLANJEC-RADOBOJ 


15 
JUNIORI PRVI KRENULI SA CENTRA 


U okviru 1.ŽNL za juniore natječe se ukupno 16 
klubova pa su oni trebali proljetni dio natjecanja započeti 
u subotu 13.ožujka. No, zbog zimskih uvjeta prvo pro- 
ljetno kolo je odgođeno i igrat će se u srijedu 7.travnja. 
Radobojski juniori tako su prvu proljetnu utakmicu igrali 
na svojem terenu, ali su se namjerili na mnogo kvalitet- 


nijeg protivnika NK Klanjec. Izgubili su sa 1:7. 


Juniori NK Radioboj i NK Klanjec pred početak jesenskog dijela 


natjecanja. 


POBJEDA U PRIJATELJSKOJ UTAKMICI 


Prva momčad NK Radoboj gostovala je 24. ožujka u 
Šmarju pri Jelšah. Odigrali su prijateljsku utakmicu i 
domaćina pobijedili sa 4:3. 


SENIORI PORAŽENI U ZAČRETJU 


U prvom kolu nastavka natjecanja nogometnih klubova 
Krapinsko-zagorske županije NK Radoboj gostovao je u 
Svetom Križu Začretju i doživio poraz. Domaće Jedin- 
stvo pobijedilo je 2:1. Radoboj je trenutno na 11.mjestu 
sa 14 osvojenih bodova, a vodi Rudar iz Dubrave Zaboč- 
ke sa 30 bodova. Rezultati 14.kola bili su sljedeći: 
Straža- Rudar (D) 2:2, Zagorec (V'T)-Gaj 1:0,M.Gubec- 
Ivančica 2:2. Oroslavje-Klanjec 0:1, Oštrc- Stubica 2:1, 
Pregrada-Rudar (D)1:2. 


VRATILE SE RADOBOJSKE LASTE 


U zimskom prijelaznom roku za nogometaše 
NK Radoboj je registrirao čak 13 nogometaša 
koji su već ranije igrali za radobojske ekipe ili su 
sada odlučili da dođu u Radoboj. Tako će ekipe 
seniora, veterana i drugih kategorija biti pojača- 
ne jer su se vratili ili došli sljedeći nogometaši: 
Roman Škrlec, Mladen Ferk, Tomislav Hlebec, 
Luka Tušek, Kristijan Osredečki, Filip Sinković, 
Mario Prelčec, Zlatko Pospiš, Dragutin Pušelj, 
Saša Ovčarić, Dragutin Šalković i Radovan Škr- 
lec. 

AUGUST KOŠUTIĆ (2] 


Nakon uvođenja šestosiječanjske diktature August Košutić 
odlazi u emigraciju. Kretao se od Rima, Beča do Berlina, a boravio 
jeiu SAD-u. 

U desetom mjesecu 1930. u Salzburgu se održava sastanak 
na kojem se dogovara koordinacija djelovanja u inozemstvu hrvat- 
skih političkih stranaka. Prema nekim podacima nazočni su: Vlat- 
ko Maček, Ante Pavelić, August Košutić i Juraj Krnjević. August 
Košutić tih godina kontaktira i sa srpskim političarima. Tako je 
zabilježeno da u prvoj polovici 1930.razmjenjuje pisma sa Sveto- 
zarom Pribičevićem koji tada boravi u Parizu. 

Predsjednik HSS-a Vlatko Maček ovlašćuje Augusta Ko- 
štutića da održava kontakte s Njemačkom i Italijom u kojima je 
već tada prevladavao fašistički režim. Košutić se već na početku 
emigracije susreo u Italiji s Antom Pavelićem s kojim je održavao 
uglavnom dobre odnose za razliku od drugog predstavnika HSS-a 
u inozemstvu Jurja Krnjevića. Sredinom 1936. navodno se sastaje 
sa Musolinijem, ali o tome nema potajnih podataka. U međuvre- 
menu odnosi HSS-a i ustaša se pogoršavaju jer ustaše optužuju 
Mačeka za izdaju u okviru zajedničke borbe protiv Beograda. 

August Košutić se vraća u domovinu 1937. i preuzima duž- 
nost potpredsjednika 

HSS-a. Aktivan je u pregovorima sa Cvetkovićem koji su 
doveli do sporazuma 

Cvetković-Maček. Maček se nadao da će postati ban no- 
voosnovane Banovine Hrvatske, ali je knez Pavle Karađorđević 


OTAC HIBRIDNOG KUKURUZA 


U Zagrebu je 20.ožujka 2010.umro veliki znan- 
stvenik radobojskih korijena: profesor, doktor JOSIP 
GOTLIN. 

Rođen je u Radoboju 5.kolovoza 1922.godine. 
Nakon osnovne škole i gimnazije studira na poljo- 
privrednom odjelu zagrebačkog Poljoprivredno-šu- 
marskog fakulteta i diplomira 1949.godine, a 1956. 
doktorira. Na sveučilištima u SAD-u se specijalizirao 
za hibridni kukuruz. Od 1967.godine postaje redov- 
ni profesor na Agronomskom fakultetu u Zagrebu. 
Selekcionar je i autor hibridnog kukuruza Be 21-22 
te suautor još 17 priznatih hibrida. Autor je mnogih 
knjiga, priručnika, brošura, znanstvenih i stručnih ra- 
dova s područja ratarske proizvodnje. Suradnik je u 
brojnim stručnim časopisima i izradio je mnogo stu- 
dija i projekata o proizvodnji kukuruza, ječma, sirka i 
drugih kultura. Bio je predsjednik inžinjera i tehni- 
čara Hrvatske i pokretač prvog savjetovanja agrono- 
ma 1969.godine. Dobitnik je nagrade ,Nikola Tesla“ 
1981.godine. 

Opširnije o životnom putu i znanstvenom radu 
prof.dr.Josipa Gotlina pisat ćemo u jednom od nared- 
nih brojeva radobojskog lista u okviru rubrike ,Rado- 
bojski korijeni“. 


smatrao da je to neprihvatljivo za srpske političare i za bana je 
imenovao Ivana Šubašića. 

Nakon uspostave NDH, 1941. godine Košutić je u Zagrebu, 
ali ga ustaški režim nekoliko puta hapsi i zatvara, ali se kasnije 
odnos mijenja jer ustaše smatraju da im Košutić može koristiti 
u njihovoj politici. Tako se krajem ljeta 1943. pokreće inicijativa 
da se predstavnici HSS-a uključe u političko vodstvo NDH. Tada 
je poznati ustaški dužnosnik Mladen Lorković stupio u vezu sa 
Košutićem i predložio mu da se predstravnici HSS-a uključe u 
postojeću vladu. Košutić i ostali čelnici HSS-a predlagali su da se 
uspostavi nestranačka, činovnička vlada i da se raspišu izbori za 
Hrvatski sabor. Do dogovora nije došlo pa se Ante Pavelić počet- 
kom rujna 1943.odriče funkcije predsjednika vlade i na to mjesto 
imenuje dr.Nikolu Mandića. Međutim, Pavelić kao poglavnik za- 
država svu vlast. lako Mandić i Lorković nastavljaju pregovore sa 
HSS-om, Pavelić u listopadu 1943 naređuje prekid pregovora. 

Početkom 1944.August Košutić pokušava uspostaviti kon- 
takt i sa suprotnom stranom, Narodnooslobodilačkim pokretom. 
No kao preduvjet suradnje postavlja uvjete. Traži da se HSS prizna 
kao legitiman predstavnik hrvatskog naroda, da se osigura izborna 
demokracija, konkretno da HSS može osnivati svoje ogranke na 
slobodnom teritoriju i predlaže kandidate za Narodnooslobodi- 
lačke odbore te da vojska bude nepolitička, što je značilo ukidanje 
političkih komesara u jedinicama vojske. Njegove uvjete Jedinstve- 
na narodnooslobodilačka fronta Hrvatske odbija jer ima na drugoj 
strani druge predstavnike HSS-a koje predvodi Božidar Magovac 
i koji sudjeluju u Narodnooslobodilačkom pokretu i u radu ZAV- 
NOH.-a. Ta grupa nije postavljala posebne uvjete i nije ugrožavala 
dominaciju komunista u Narodnooslobodilačkom pokretu. Pored 
toga uključili su se u akciju diskreditiranja predsjednika HSS-a 
Vlatka Mačeka, čiju su pasivnost ocjenjivali kao izdaju. 

U 1944. godini Košutića i još neke vođe HSS-a žele u svoj 
plan uključiti pokretači smjenjivanja Ante Pavelića. Vođe puča 
Vokić i Lorković planiraju raskid NDH s Nijemcima i prijelaz 
na stranu saveznika. No, krajem kolovoza 1944. vođe HSS-a koji 
su sudjelovali u zavjeri bili su uhićeni. Košutić uspjeva pobjeći i 
prebacuje se na područje koje kontrolira Narodnooslobodilački 
pokret. Zabilježeno je da je u to vrijeme u Topuskom razgovarao 
sa Andrijom Hebrangom. Po naredbi Aleksandra Rankovića, Ko- 
šutić je krajem rujna 1944. uhićen, a Hebrang to objašnjava sum- 
njom da je Košutić nastavio surađivati sa Pavelićem i Mačekom s 
ciljem da se osnuje vlada koja bi u povoljnom trenutku okrenula 
leđa Nijemcima i koju bi priznali Saveznici. U zatvoru je ostao do 
1946. godine, kada je pokušao ponovno pokrenuti rad HSS-a, ali 
mu to komunističke vlasti nisu dopustile. Imajući podatke da je 
Košutić diplomirao u Pragu i stekao titulu inžinjera strojarstva, 
tadašnja vlast ga zapošljava u tvornici ,Rade Končar“, gdje je ra- 
dio do umirovljenja kao uvaženi stručnjak, ali i kao čovjek koji se 
udalio od politike. 

Umro je u Zagrebu 12.rujna 1964.godine. 

I na kraju, što napisati? Iz male zagorske sredine, Radoboja, 
potekao je jedan od najznačajnih političara sredinom dvadesetog 
stoljeća. Kontaktirao je s mnogim političarima, kako iz Hrvatske i 
Kraljevine Jugoslavije do Europe. Prenosio je duh HSS-a, stranke 
koja u svojoj povijesti nije imala konkretan stav o političkim zbi- 
vanjima, koja je čekala razvoj događaja i prema njima se određivala. 
Uostalom, takvu politiku vodi i danas. No, August Košutić zavrje- 
đuje da ostane zapamćen kao intelektualac značajne vrijednosti i 
njime se sredina iz koje je potekao može s opravdanjem ponositi. 

(vir) 


